als_Latn dik_Latn sag_Latn
Skocezi abuzoi seksualisht me fëmijët shqiptarë. Tenton të dalë nga burgu, por i del huq
Për shkak të abuzimeve që kishte bërë me fëmijë minorenë shqiptarë para 12 vitesh në Shqipëri, skocezi David Brown u dënua me 20 vjet burg.
Por së fundmi, ai tentoi të dalë nga burgu pasi në favor të tij folën 2 prej fëmijëve që e akuzonin dikur, duke thënë se u detyruan të flisnin kundër tij.
Pala mbrojtëse e anglezit pretendon se atyre u është marrë dëshmia nën kërcënim, në kohën e hetimeve, kur ishin të mitur.
Tani mbrojtja argumenton se duke qenë se Denis Aliu dhe Anton Çashllo kanë mbushur 18 vjeç mund të japin dëshmi jashtë çdo ndikimi duke e siguruar këtë provë para togave të zeza.
Pasi dëgjoi palët gjyqtari Arben Miçko rrëzoi kërkesën e Brown dhe nuk pranoi të marrë dëshmitë që do të rihapnin çështjen dhe ndoshta edhe do ta lironin anglezin nga burgu.
Në total, 10 djem dhanë dëshmi kundër të akuzuarve të tjerë si bashkëpunëtorë të Brown, Dino Christodoulou, 52 vjeç, tashmë një pedofil i dënuar dhe Robin Arnold, 63 vjeç.
Edhe dëshmitari i dytë, Denis Aliu, sot 18 vjeç, deklaron se ai ishte një 6-vjeçar i terrorizuar dhe ishte kërcënuar nga policia që të deklaronte se ishte abuzuar nga Brown.
David Brown i është drejtuar me një kërkesë edhe Gjykatës së Lartë për rihapjen e hetimeve.
Brown erdhi në Shqipëri në vitin 2000 pasi u bashkua me grupet humanitare skoceze që u erdhën në ndihmë refugjatëve kosovarë.
Ai u erdhi në ndihmë fëmijëve romë që lypnin në rrugë duke u siguruar ushqime dhe të holla.
Në gjyqin kundër tij, disa të rinj dëshmuan në mbrojtje të tij. Brown ka punuar me fëmijët për 35 vite në Skoci. Ai pranoi se ishte treguar naiv duke mos kontrolluar të kaluarën e të gjithë vullnetarëve që kishte marrë për të ndihmuar fëmijët. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn